PUISI ACEH
:: NALEUNG LUMO ::
Di naleung sira disampeng rumoh..
Buet watee uroe hek meulumpah na..
Keudeh lam rimba naleung loen jak koh..
Oh ta eu eumpeun cukop le disuba..
Dua boh umpang raya tapuwoe punoh..
Naleung jak mita rata lampoh soh..
Kuweut ka jaroe keubeh sang di pha..
Raseuki Allah taala teutap loen satoh..
Hana cit gasa lumo jak poh poh..
Teutap uloen lhuek dum ho usaha..
Naleung sabe na puwoe u rumoh..
Mangat lam blang raya taloe meu roh roh..
Bek le lam gapiet lam weu saja saja..
Tapuwoe oh jula mangat bek gadoh..
Naleung dijak mita hana payah jak koh..
Tinggai dipeulob oh watee sinja..
Ie dalam tima sagai dipusoh..
Nye itek angsa laju di choh choh..
Beugot tapeduli binatang tapeulara..
Sabe tajaga eumpeun tasatoh..
min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn